**Dr. Márkus István**

1961-től 1965-ig az Erdész SE vitorlás versenyzője, 1983-tól 2016-ig vitorlás versenyrendező és versenybíró volt, 1991-től a Fertő Tavi Vitorlás Szövetség titkára.

Itt végzett önzetlen munkája nagyban hozzájárult ahhoz, hogy a rendszerváltást követő átmeneti időszakban a Szövetség zavartalan működése biztosított legyen és ezáltal fenn tudjon maradni.

1979-től 2007-es egyetemi docensként történő nyugdíjba vonulásáig a Soproni Erdészeti és Faipai Egyetemen végzett kutatói és oktatói tevékenységet. Ezek alatt az évek alatt a Fertő tó elkötelezett kutatójává vált, amit igen gazdag szakmai munkássága is jól tükröz.

Dr. Márkus István életútját végigkísérte a Fertőt tóval való foglalatosság, legyen szó akár szakmai munkásságáról, vagy a vitorlássportban történő társadalmi tevékenységéről. 2018-ban jelent meg a Fertő tavi vitorlázás története című könyve. A Fertő tavi vitorlázás és egyben a Fertő tó, mint földrajzi és környezettani kategória egyik legfelkészültebb kutatója.